Google

Google公司（英語：Google Inc.，官方嗰中文名字係谷歌），係一隻美國嗰科技企業，佢在互聯網搜索、雲計算、廣告技術等方面有研究。佢開發也給了好多用互聯網嗰產品淆服務。Google係拕當時在斯坦福大學裡頭唸書嗰拉裡•佩奇淆謝爾蓋•布盧姆建起來嗰，故係𠵹兩隻人也拕叫做“Google Guys”。在先頭，Google官方嗰任務係“收全世界嗰信息，每隻人都可以望，還可以得到好處”（To organize the world's information and make it universally accessible and useful）；還一隻非官方嗰口號係“伓作壞事”（Don't be evil），係工程師阿米特•帕特爾（Amit Patel）說嗰。佢嗰總部拕叫做“Googleplex”，係位到美國加州聖克拉拉縣嗰山景城。拉裡•佩奇係首席執行官。